Hominoidovce

**Hominoidovce** (iné názvy: **hominoidi**, **hominoidné**, **[[ľudoopice]]/ľudoopy** v širšom zmysle, **ľudoopice a ľudia** v širšom zmysle, zriedkavo **[[vyššie primáty (rozlišovacia stránka)|vyššie primáty]]**, ďalšie názvy pozri v článku **[[antropoid]]i**; lat. *Hominoidea*) je nadčeľaď z taxónu  vyššie primáty (= opice, antropoidné; lat. Anthropoidea) patriaceho do celistvonosoblížnych (lat. Haplorrhini).

Recentné rody hominoidovcov sú len gibon (staršie to bol 1 recentný rod, novšie je rozdelený na 4 recentné rody), orangutan (*Pongo*), šimpanz (*Pan*), gorila (*Gorilla*) a človek (*Homo*). Vyhnutých rodov hominoidovcov je veľké množstvo; známe vyhynuté rody sú napríklad oreopitek (*Oreopithecus*), prokonzul (*Proconsul*), afropitek (*Afropithecus*), keňapitek (*Kenyapithecus*), dryopitek (*Dryopithecus*), gigantopitek (*Gigantopithecus*), sivapitek (*Sivapithecus*), sahelantrop (*Sahelanthropus*), australopitek (*Australopithecus*) a parantrop (*Paranthropus*).

## Charakteristika
Okrem goríl a ľudí všetky recentné hominoidovce agilne lezú po stromoch. Sú všežraví, pričom konzumujú ovocie, semená rastlín, väčšinou aj malé množstvo mäsa, ako aj všetko ľahko stráviteľné. Pochádzajú z Afriky (šimpanz, gorila, človek) a Ázie (gibon, orangutan).

Väčšina druhov recentných hominoidovcov je zriedkavá alebo ohrozená. Hlavnou hrozbou pre väčšinu recentných hominoidovcov je strata tropických dažďových pralesov, ktoré obývajú, a niektoré druhy sú ohrozené aj lovom na ich mäso.

Recentné hominoidovce majú 48 chromozómov (24 párov).

## Najstaršie nálezy
Kandidátmi na najstarších hominoidovcov sú rody *[[Rukwapithecus]]*, *[[Kamoyapithecus]]*, prokonzul (*Proconsul*), *[[Rangwapithecus]]*, *[[Xenopithecus]]*, *[[Kalepithecus]]*, *[[Ekembo]]*, *[[Morotopithecus]]*, *[[Turkanapithecus]]* a dendropitek (*[[Dendropithecus]]*), pretože všetky majú (prípadne možno majú) 20 alebo viac miliónov rokov.

## Systematika
### Súčasný hlavný systém
Pokiaľ ide o recentné (teda nevyhynuté) taxóny, v súčasnosti sa väčšinovo predpokladá, že s ľuďmi sú najviac príbuzné šimpanzy, v menšej miere gorily, v ešte menšej miere orangutany a v najmenšej miere gibony. Vyjadrením tohto väčšinového názoru je nasledujúce súčasné základné delenie recentných hominoidovcov:


Hominoidea (hominoidovce):
* čeľaď Hylobatidae (gibonovité; = malé ľudoopice) [v starších systémoch: = rod *Hylobates* (gibon) v širšom zmysle]
** rod *Hoolock* (gibon)
** rod *Nomascus* (gibon)
** rod *Symphalangus* (gibon/siamang)
** rod *Hylobates* (gibon) v užšom zmysle
* čeľaď Hominidae (hominidi; = veľké ľudoopice a ľudia)*
** podčeľaď Ponginae (orangutanorodé)*
*** rod *Pongo* (orangutan)
** podčeľaď Homininae (hominini)*
*** tribus Gorillini* (goriliny)
**** rod *Gorilla* (gorila) 
*** tribus Hominini (homininy)*
**** podtribus Panina* 
***** rod *Pan* (šimpanz) 
**** podtribus Hominina* v širšom zmysle [alternatívne: podtribus Australopithecina* + podtribus Hominina* v užšom zmysle]
***** rod *Homo* (človek) (a australopitekovia)
(*) U týchto taxónov (kládov) nie sú ustálené ich názvy, t. j. v závislosti od autora majú rôzne názvy, resp. majú priradené rôzne taxonomické úrovne (a teda najmä rôzne koncovky názvu). Tu uvedené názvy (teda Hominidae, Ponginae atď. v tu uvedenom rozsahu) sú teda len jedna, v súčasnosti asi najčastejšia, možnosť pomenovania týchto taxónov.


                 
Po zohľadnení aj všetkých vyhynutých taxónov má tento systém hominoidovcov túto celkovú podobu:xxxxx

Hominoidea (hominoidovce) v širšom zmysle:
* †''"Dryopithecus" wuduensis'' - ide pravdepodobne o bazálneho hominoidovca v širšom zmysle, ďalšie podrobnosti o zaradení sú sporné (staršie sa zaraďoval do rodu *[[Dryopithecus]]*)
* čeľaď †Proconsulidae (prokonzulovité)
** ?rod †*[[Kamoyapithecus]]* - občas zaraďovaný mimo hominoidovcov v širšom zmysle
** rod †*[[Proconsul]]* (prokonzul)
** rod †*[[Ugandapithecus]]* - často považovaný za súčasť rodu *Proconsul*
** rod †*[[Kalepithecus]]*
** rod †*[[Ekembo]]*
* ?čeľaď †*[[Dendropithecidae]]* (dendropitekovité) v užšom zmysle - tento taxón má celkovo neisté postavenie v systéme, často sa napríklad zaraďuje mimo hominoidovcov v širšom zmysle; porov. aj nižšie komentár k čeľadi Nyanzapithecidae
** rod †*[[Dendropithecus]]* (dendropitek) 
** rod †*[[Simiolus]]*
* čeľaď †Nyanzapithecidae - v niektorých textoch zahŕňa (1) aj to, čo je hore označené ako *Dentropithecidae* v užšom zmysle a takto rozšírená čeľaď sa potom označuje ako †*[[Dendropithecidae]]* (dendropitekovité) v širšom zmysle; (2) aj rod *Oreopithecus* a takto rozšírená čeľaď sa potom označuje ako *[[Oreopithecidae]]* (oreopitekovité) v širšom zmysle
** rod †*[[Xenopithecus]]*
** rod †*[[Mabokopithecus]]*
** rod †*[[Rangwapithecus]]*
** rod †*[[Rukwapithecus]]*
** rod †*[[Nyanzapithecus]]* 
** rod †*[[Turkanapithecus]]* - staršie nebolo isté, či tento rod patrí do tejto čeľade
** rod †*[[Samburupithecus]]* - do začiatku 21. storočia bolo sporné, kam presne tento rod v rámci hominoidovcov v širšom zmysle patrí
* čeľaď †*[[Oreopithecidae]]* (oreopitekovité) v užšom zmysle - presné postavenie tohto taxónu (t.j. rodu *Oreopithecus*) v rámci hominoidovcov v širšom zmysle je sporné, niekedy sa zaraďuje ako súčasť čeľade Nyanzapithecidae (pozri komentár k tejto čeľadi) alebo niekde vedľa čeľade Kenyapithecidae či čeľade Hylobatidae
** rod †*[[Oreopithecus]]* (oreopitek)  
* čeľaď †Afropithecidae (afropitekovité) - tento taxón sa niekedy zahŕňa do čeľade Hominidae
** rod †*[[Afropithecus]]* (afropitek)
** rod †*[[Heliopithecus]]*
** rod †*[[Nacholapithecus]]*
** rod †*[[Equatorius]]*
** rod †*[[Otavipithecus]]* - staršie sa niekedy zaraďoval do australopitekov (Australopithecina), čiže do Hominidae
** rod †*[[Morotopithecus]]* - občas sa zaraďuje do samostatnej čeľade Morotopithecidae (patriacej do Hominoidea v užšom zmysle)
* rod †*[[Masripithecus]]* - objav z roku 2026, presné zaradenie neisté
* Hominoidea (hominoidovce) v užšom zmysle/ korunové Hominoidea (korunové hominoidovce):
** čeľaď Hylobatidae (gibonovité)
*** ...delenie tejto čeľade pozri jednak v prehľade vyššie a jednak podrobnejšie v článku gibonovité
** čeľaď Hominidae (hominidi) - vrátane taxónu †Kenyapithecidae (keňapitekovité), ktorý sa staršie niekedy zaraďoval mimo čeľade Hominidae (buď vedľa čeľade Hominidae alebo niekam vedľa dnešnej čeľade Nyanzapithecidae)
*** ...delenie tejto čeľade pozri jednak v prehľade vyššie a jednak podrobnejšie v článku Hominidi v širšom zmysle


### Celkový prehľad systémov
Členenie 1:
Toto je najbežnejšie staršie členenie, najčastejšie sa používalo do začiatku 80. rokov 20. storočia. Má takúto podobu:


Hominoidea (hominoidovce):
* čeľaď Hylobatidae (malé ľudoopice/gibonovité) = gibon [dávnejšie bol tento taxón zahrnutý v čeladi Pongidae]
* čeľaď Pongidae (veľké ľudoopice/orangutanovité/ľudoopovité) = šimpanz, gorila, orangutan
* čeľaď Hominidae (hominidi) = človek (a australopitekovia) [dávnejšie sa ale australopitekovia zaraďovali do čeľade Pongidae]


Po zohľadnení vyhynutých taxónov (ktoré sú v tomto prehľade systémov inak väčšinou vynechané) sa pri tomto členení 1 čeľaď Pongidae spravidla ďalej delila na: 
:-podčeľaď dryopitekorodé (Dryopithecinae) = rody prokonzul (*Proconsul*), dryopitek (*Dryopithecus*) [v najširšom zmysle] a sivapitek (*Sivapithecus*)/ramapitek (*Ramapithecus*)
:-podčeľaď orangutanorodé (Ponginae) = šimpanz, gorila, orangutan

Členenie 2:
Toto je jedno z možných novších (molekulárnych) členení. Má takúto podobu:

Hominoidea (hominoidovce):
* čeľaď Hylobatidae (gibonovité) = gibon
* čeľaď Pongidae (orangutanovité) = orangutan
* čeľaď Hominidae (hominidi) = človek (a australopitekovia), šimpanz, gorila

Podľa Thurza toto členenie má tú nevýhodu, že popiera anatomicko-fyziologickú a etologickú podobu orangutana so šimpanzom a gorilou a na druhej strane zveličuje makromolekulárnu afinitu človeka a afrických ľudoopov (šimpanza a gorily).

Členenie 3:

Toto (skôr staršie) členenie je rovnaké ako súčasný hlavný systém (členenie 6), ale podčeľaď Homininae sa ďalej nedelí na tribusy, t. j. človek, australopitekovia, šimpanzy a gorily sú zaradené ako rovnocenné taxóny.

Členenie 4:
Toto je jedno zo starších členení (napr. podľa Thurzo 1985). Má takúto podobu:

Hominoidea (hominoidovce):
* čeľaď Hylobatidae (gibonovité)= gibon
* čeľaď Hominidae (hominidi):
** podčeľaď Ponginae (orangutanorodé) = orangutan
** podčeľaď Gorillinae (gorilorodé) [iný názov: Paninae (šimpanzorodé)] = šimpanz a gorila 
** podčeľaď Homininae (hominini) = človek (a australopitekovia)


Členenie 5:
Toto je členenie podľa Thurzo 1998. Má takúto podobu:

Hominoidea (hominoidovce):
* čeľaď Hylobatidae (gibonovité) = gibon
* čeľaď Pongidae (orangutanovité) = orangutan
* čeľaď Panidae (šimpanzovité):
** podčeľaď Paninae (šimpanzorodé) = šimpanz
** podčeľaď Gorillinae (gorilorodé)= gorila
* čeľaď Hominidae (hominidi) = človek (a australopitekovia)
** ...delenie tejto čeľade pozri v článku Hominidi v užšom zmysle

Toto členenie podľa Thurzu zachováva tradičný rozsah pojmu „hominidi“ (Hominidae) a zároveň zohľadňuje novšie členenia.

Po zohľadnení aj vyhynutých taxónov tento systém vyzerá nasledovne:

Hominoidea (hominoidovce):
* čeľaď †Proconsulidae (prokonzulovité)
* čeľaď †Oreopithecidae (oreopitekovité)
* čeľaď †Dryopithecidae (dryopitekovité)
** podčeľaď †Afropithecinae (afropitekorodé)
** podčeľaď †Kenyapithecinae (keňapitekorodé)
** podčeľaď †Dryopithecinae (dryopitekorodé)
* čeľaď Hylobatidae (gibonovité)
** podčeľaď †Dionysopithecinae (dionýzopitekorodé)
** podčeľaď Hylobatinae (gibonorodé)
* čeľaď Pongidae (orangutanovité)
** podčeľaď Ponginae (orangutanorodé)
** podčeľaď †Ramapithecinae (ramapitekorodé)
** podčeľaď †Gigantopithecinae (gigantopitekorodé)
* čeľaď Panidae (šimpanzovité):
** podčeľaď Paninae (šimpanzorodé)
** podčeľaď Gorillinae (gorilorodé) 
* čeľaď Hominidae (hominidi)
** podčeľaď †Australopithecinae (australopitekorodé/australopity)  = australopitekovia
** podčeľaď Homininae (hominini) = človek


Mnohé rody pri tomto členení nie sú zohľadnené (spravidla preto, lebo v roku 1998 ešte neboli známe), napr. rody †*[[Pierolapithecus]]*, †*[[Samburupithecus]]*, †*[[Lufengpithecus]]*, †*[[Sahelanthropus]]*, †*[[Orrorin]]* a †*[[Kenyanthropus]]*.

*Toto členenie 5 je väčšinou (ale nie vždy) použité v tomto a súvisiacich článkoch tejto wikipédie.* Hlavný rozdiel tohto členenia oproti ostatným moderným členeniam je v tom, že sa tu hominidi chápu v tradičnom, čiže užšom zmysle.

Členenie 6: 
Toto členenie je dnes najbežnejšie. Je uvedené hore v kapitole Súčasný hlavný systém. *Je použité v článku [[Hominidi v širšom zmysle]].*

Členenie 7:

Toto je jedno zo starších členení. Šimpanz bol v ňom umiestnený spolu gorilou v tribuse Gorillini. Inak je systém zhodný s nižšie uvedeným členením 9. 

Členenie 8:
Toto je jedno zo starších členení. Má takúto podobu:


Hominoidea (hominoidovce):
* čeľaď Hylobatidae (gibonovité) = gibon
* čeľaď Hominidae (hominidi):
** podčeľaď Ponginae (orangutanorodé/ľudoopice) = šimpanz, gorila, orangutan
** podčeľaď Homininae (hominini) = človek


Po zohľadnení aj vyhynutých taxónov tento systém vyzerá nasledovne:

Hominoidea (hominoidovce):
* čeľaď Hylobatidae (gibonovité) 
* čeľaď Hominidae (hominidi):
** podčeľaď †Dryopithecinae (dryopitekorodé)
** podčeľaď Ponginae (orangutanorodé/ľudoopice) 
** podčeľaď †Gigantopithecinae (gigantopitekorodé)
** podčeleď †Australopithecinae (australopitekorodé) = australopitekovia
** podčeľaď Homininae (hominini) = človek
 

Členenie 9:

Hominoidea (hominoidovce):
* čeľaď Hylobatidae (gibonovité) = gibon
* čeľaď Hominidae (hominidi): 
** podčeľaď Ponginae (orangutanorodé) = orangutan
** podčeľaď Homininae (hominini)
*** tribus Gorillini (goriliny) - alternatívne tvorí samostatnú podčeľaď Gorillinae (gorilorodé)
*** tribus Panini (šimpanziny)  = šimpanz
*** tribus Hominini (homininy) = človek (a australopitekovia)


Členenie 10:
Toto je jedno zo starších členení. Od nadčeľade hominoidovcov (Hominoidea) sa v tomto členení odčleňujú gibonovité do samostatnej nadčeľade gibonoidovce (Hylobatoidea).

Členenie 11:

Hominoidea (hominoidovce):
* Hylobatoidae
** čeľaď Hylobatidae (gibonovité) = gibon
* Hominoidae
** čeľaď Pongidae (orangutanovité) = orangutan
** čeľaď Hominidae (hominidi): 
*** podčeľaď Gorillinae (gorilorodé) = gorila
*** podčeľaď Homininae (hominini)
**** tribus Panini (šimpanziny) = šimpanz
**** tribus Hominini (homininy) = človek (a australopitekovia)

Poznámka: Pozor na zámenu tvarov Hominoidea a Hominoidae.

Členenie 12:

Hominoidea (hominoidovce):
* čeľaď Hylobatidae (gibonovité) = gibon
* čeľaď Pongidae (orangutanovité) = orangutan
* čeľaď Gorillidae (gorilovité) = gorila
* čeľaď Panidae (šimpanzovité) = šimpanz
* čeľaď Hominidae (hominidi) = človek (a australopitekovia)


## Pozri aj
* hominidi

## Iné projekty

## Referencie